Igapäevaelu rõõmud
Täna õpime, kuidas murda läbi murest ja murelikkusest.
Jää meiega, me ei taha, et sellest ilma jääksid.
Igapäevaelu rõõmud
Tänane teema: Vabaks murest ja murelikkusest
Täna tahan teile rääkida murest vabanemisest. Kuidas saad õppida
mitte muretsema, sest mure on täielik aja raiskamine.
Peatu hetkeks ja mõtle, kas mure on kunagi sinu olukorda parandanud?
Mure võib sind haigeks teha. See võib sind küürakaks teha ja teha
sinust inimese, kellega on raske suhelda. Muretsemine eilse või
homse pärast varastab tänase päeva. Sa ei saa teha midagi eilse
ega homse heaks, kuid tänase päeva heaks saad. Tänapäeval
muretseme sageli. Seda tuleb ikka ette, aga meie muretseme vaid
eilse või homse pärast. Peame õppima Jumalat usaldama ja elama
ühe päeva korraga. Aamen? Esimene kirjakoht, mille teil palun avada,
on Õp. 15:15:"Viletsal on kõik päevad pahad..." Vilets inimene on
alati halvas tujus, julgusetu ja depressioonis selle pärast, mis
tema elus toimud. Õp 15:15: "Viletsal on kõik päevad pahad..."
See ei ütle, et nende päevad on pahad probleemide või asjaolude
tõttu. See ütleb, et kui inimestel on kannatused ja nad muutuvad
rusutuks, siis muutuvad kõik nende päevad pahaks. Selle tingivad nende
muremõtted ja halvad eelaimdused. Halb eelaimdus tähendab, et oletad,
et juhtub midagi halba, enne kui see juhtub. Või kardad, sest arvad,
et juhtub midagi halba, enne kui see tegelikult juhtub. Ma ei
teadnud kaua aega, mis see halb eelaimdus on, kuni palju aastaid
tagasi hakkas Jumal minuga töötama. See oli umbes 30 aastat tagasi.
Enamjaolt oli minu elus olnud selline ähvardav tunne.
Ootasin vaid järgmist katastroofi. Olin elanud sellist elu, sest
kasvasin üles teotavas, väga
õnnetus atmosfääris, kus olime tülidega ülekoormatud. Meie peres
oli kõiksugu viha ja vägivalda. Minu elus oli nii palju pettumusi
ja asju, mis läksid nii, nagu ma ei soovinud, et need läheksid.
Sattusin sõtta, kuhu Saatan tahab, et satuksime ja hakkasin kartma, et
juhtub midagi halba. Jõuad punktini, mil mõtled iga telefoni
helisemise peale:"Oi, ei!" Kas räägin tõtt? Vahel juhtub meie elus
nii palju halbu asju, et hakkame kartma, kui midagi head juhtub.
Arvame, et kaitseme end pettumuse eest. Ausalt öeldes loodaksin
pigem midagi head ja ei saa seda, kui et ei looda midagi head ja ei
saa seda. Kui ma ei looda kunagi midagi head, siis olen alati
pettunud. Vähemalt, kui loodan midagi head ja ei saa täpselt seda,
mida tahtsin, olen aeg-ajalt pettunud. Ja mitte ainult seda.
Saatan tahab, et ootaksime midagi halba, sest meie ootused on
osa meie usust. See on see, mida otsime ja ootame. Piibel ütleb, et
kui ootame Jumalat, peame lootma ja igatsema, et Tema arm on
meie elus. Kui sinu elus on probleem ja ütled, et ootad
Jumalat nii nagu Piibel seda käsib teha, siis toimuvad muutused. Pead
seda tegema entusiastliku ootusega. Sa ei istu kuskil ega tee mitte
midagi, muretsedes ja olles kogu aeg närvipundar. Sa ei räägi
negatiivseid asju ega räägi kartustest. Sa ei lase Kuradil
täita end kartustega, et sa ei saa kunagi seda, mida soovid ning et sa
ei muutu kunagi. Pead alati ootama läbimurret. Pead alati ootama häid
uudiseid. Paljudel päevadel oma elus ütlen valjult välja, et ootan
häid uudiseid, sest head uudised kosutavad luid. Vaevalt jõuan ära
oodata, mida head Jumal täna teeb. Kui paljud teist armastavad
lapsevanemana üllatada oma last millegagi, mis neile meeldib ja
mida nad tahavad? Jumal Isa on parim lapsevanem, kes kunagi on
eksisteerinud. Me ei istu ega planeeri asju, mis teevad meie
lastele haiget või muudavad nad õnnetuks. Planeerime häid asju.
Jumalal on sinu jaoks hea plaan. Ta istub ja planeerib sulle üllatusi.
Ta tahab teha imelisi asju ning näha, et ootad põnevusega seda, mis
Tal sulle pakkuda on. Ta ei taha, et ootaksid, mida Kurat sulle
järgmiseks valmis on pannud.
Ootamine on suur osa usust. Mida sa ootad? Mõned inimesed ei
oota midagi ja täpselt seda nad ka saavad. Mõned inimesed elavad
väärtusetut elu, mil nad lihtsalt ärkavad igal päeval üles eesmärgi
ja plaanita. Nad lihtsalt elavad ja ootavad, mis juhtub. Küsides
paljudelt inimestelt, mida nad ootavad, et Jumal teeks, vastavad
nad, et ei tea. Peaksid olema võimeline sellele ilusti vastama.
Peaksid ütlema:"Ootan heakskiitu igal pool, kuhu täna lähen. Ootan,
et Jumal mind õnnistaks, et saaksin olla teistele õnnistuseks. Ootan
tarkust. Ootan, et Jumal minuga räägiks. Ootan Temalt juhtimist.
Ootan oma elus läbimurret. Kui paljud teist teavad, mida see
tähendab? See tähendab, et kui sul on juba kaua aega probleem
olnud ja ärkad, leidmata ühtegi põhjust, miks see päev teistest
erinema peaks. See on nagu kõik teised päevad, mida viimased 20
aastat oled kogenud, mil sul see probleem oli. Aga täna astub
Jeesus läbi. Aamen? Lootuse edasilükkamine teeb südame haigeks.
Ära kunagi niisama vaata, mis nüüd juhtub. Kui sa ei oota pingeliselt
midagi head, siis on Saatanal sinu jaoks planeeritud midagi, mis sulle
ei meeldi. Aamen? Jumal on võimeline tegema palju enamat, kui
vaid seda, mida loodame, palume või mõtleme. See toimub vastavalt Tema
võimule, mis meis töötab. Jumal on võimeline tegema palju enamat, kui
eales Temalt ootame. Ühel hommikul, kui tegin ettevalmistusi, et
kuskile minna. Olin väga kindel selles, mida selga panen. Minus
oli mingi ähmane tunne, et midagi läheb valesti. See oli seepärast,
et mul olid kõik need kartused, kui üles kasvasin. Ma ei teadnud kunagi,
millal mind lüüakse, sõimatakse või millal hätta satun. See oli
ebapüsiv atmosfäär, milles elasin. Võisin ühel päeval teha midagi, mis
tegi kõik õnnelikuks. Kui sama asja aga järgmisel päeval tegin, siis
tekkis sellest suur probleem. Kui elad koos vihaste, ebastabiilsete
inimestega, on väga lihtne sattuda kartuste reziimi, sest sa ei saa
teha valikuid selle suhtes, mida su teod kaasa toovad. Kui paljud
teist on sellele mõelnud? Oled kogu aeg justkui tulistel sütel. Jumal
ei taha, et niiviisi elaksime. Ta tahab, et ootaksime midagi head.
Kui oled olukorras, kust sa praegu välja ei pääse ning ootad, et Jumal
olukorda muudaks, siis tea, et mida rohkem Jumalat usaldad ja
ootad, et Ta teeks midagi head, seda rohkem Ta sind kaitseb ja
korvab selle, mida ootad. Ta korvab mitmekordselt selle, millest läbi
lähed, kui Teda ootad. Võib-olla pole praegu sinu ümber kedagi, kes
sind julgustaks või õpetaks. Võib- olla oled suhtes kellegagi,
kes sind kogu aeg maha surub. See võib olla lapsevanem. Võid olla
juba täiskasvanud, kuid sellest hoolimata võib sul olla vanem, kes
paneb sind alati halvasti tundma, kui tema lähedusse satud. Sa ei
pruugi soovitut saada inimestelt, kellelt seda ootad. Kui usaldad
Jumalat, siis leiab Ta kellegi, kes sind julgustab ja õpetab. Pead
oma vajadustes vaatama Jumala peale ja mitte inimestele lootma. Pean
seda korra veel ütlema. Peame oma vajadustes vaatama Jumala peale ja
mitte inimestele lootma. Vahel on sinu ümber olevatel inimestel omad
probleemid ning nad ei tea isegi seda, kuidas sulle pakkuda seda,
mida soovid. Aamen? Seisin sel hommikul end valmis seades.
Olin selle õhkkonnaga juba tuttav ning lõpuks ütlesin Jumalale:"Mis
see on? Nii palju kui mäletan, on see tunne mul kogu aeg olnud." Ma
polnud kunagi seda väljendit kuulnud, aga sel hetkel tuli minu
mõttesse väljend "Kurjad aimdused." Mõtlesin, mis need veel on? Mõni
aeg hiljem kohtasin juhuslikult Õp 15:15 salmi. Kui seda salmi
uurima hakkasin, sain sellest aru. See on kartus, et juhtub midagi
halba. Kartus algab mõtetest, kui Saatan paneb meie pähe need
mõtted. Kui neid mõtteid mõtleme... Saate aru, et me ei pea kõiki
mõtteid mõtlema, mis su pähe tulevad. Kui keegi sulle mürki
pakub, siis ei tähenda see, et pead seda jooma. See, et Saatan püüab
sinu meelt mürgitada asjadega, mis pole Piibliga kooskõlas, ei tähenda,
et pead neid mõtteid mõtlema. Arvan, et minu probleem oligi
just see. Ma ei arvanud, et saan oma mõtete heaks midagi teha. Kui
hommikul ärkasin ja mõtlesin, et olen masenduses, siis olingi
lihtsalt masenduses. Kui kuulsin mõtet, et mind ei kohelda õigesti,
siis nõustusin sellega. Ma ei teadnud, kuidas öelda:"Ei, oota üks
hetk. Vaata kõiki neid õnnistusi minu elus. Mul on see ja see.
Mul ei pruugi seda olla, aga mul on kõik teised asjad." Ma ei teadnud,
et võin oma mõtlemise heaks midagi teha. Üks asjadest, mida eile õhtul
rääkisin, oli selle kohta, kui sul on palju mõtteid peas. Kui
tead, et need mõtted ei too head, siis üks viis seda mõtet peast
välja saada, on öelda valjult mõni positiivne salm Piiblist. See hetk,
mil seda valjult välja hakkad ütlema, purustab selle halva
mõtlemisstiili. Kui Kurat ütleb, et sinule ei juhtu kunagi midagi head,
pead oma suu lahti tegema ja ütlema, et ootad täna midagi head.
Ootan täna midagi meeldivat. Ootan tänasele päevale õnnistust. Jagan
neid mõtteid igal pool, kuhu lähen. Usun, et see on üks väga tähtis
põhimõte, millega Jumala lastena tegelema peame. Kui tahame oma
elus näha Jumala õnnistusi, peame lõpetama selle ütlemise, mis Saatan
soovib, et meil oleks. Peame avama oma suu ning jõudma Jumalaga
kokkuleppele. Lõpeta üksmeel Kuradiga ning hakka Jumalaga ühel
meelel olema. Lõpeta nende asjade valjult kordamine, mis Kurat sulle
ütleb. Hakka ütlema valjult välja neid asju, mida Jumala Sõna ütleb.
Mõned inimesed isegi ütlevad, et Saatan ütles mulle üht või teist
ning siis nad kordavad seda, mida Saatan ütles. Olen nii pahane, sest
Kurat ütles mulle. Kui tead, et ta on valetaja, siis miks lased ta
sõnadel end tüüdata? Pead mõistma, et sul on vaja võtta vastutus oma
mõtete eest. Sa ei pea mõtlema kõike, mis su pähe tuleb. Pead
mõtlema seda, mida tahad mõelda. Sinu meel peab saama uuendatud
vastavalt Jumala Sõnale. See on põhjus, miks on nii oluline
sellisele asjale tähelepanu pöörata. Isegi mul on vaja teile
meenutada, et võite omi mõtteid mõeda. See võib olla miski, mida
kuulsid aasta tagasi ja tulid sellega mõnda aega hästi toime.
Siis langesid tagasi, mõeldes
kõigele rämpsule, mis su pähe tuli. Mina pean seda kuulma. Sel hommikul,
kui siia tulin, leidsin end muretsemas mingite konkreetsete
olukordade pärast. Tegin täpselt seda, mida ütlen, et teeksite.
Avasin oma suu ja ütlesin, et seda probleemi ei pea mina lahendama.
Jumal, see probleem on sinu lahendada. Ma ei kavatse siin
istuda ja selle pärast muretseda. Kas teate, mida tegin? Hakkasin
laulma:"Pühitse Jumalat ja kõike, mis Temas on. Pühitse Tema püha
nime. Halleluuja!" Kõik, mida tegema pead, on avada oma suu ja
hakata laulma või tunnistama Jumala Sõna. Üks asi, mida Kurat kuulda ei
taha, on sinu jutlustamine. Avage Jh 14:27. Rahu on imeline õnnistus
Jumalalt. Meelerahu. Halleluuja! Mured rusuvad meid. Tean, et teil
kõigil on midagi, mille pärast muretseda. Asja tuum on selles, et
see ei tee midagi head. Rahulik elu algab rahulikust meelest. Kas keegi
võib selle peale "aamen" öelda? Rahulik elu algab rahulikust
meelest. See ei tee midagi head, kui vaid ütled, et soovid, et sul
oleks rahu. Soovid, et sinu majas oleks rahu. Soovid, et Saatan
lõpetaks sinu rahu röövimise. See, et sa seda vaid soovid, ei
aita sind. Kui tahad rahumeelselt elada, pead seda teadlikult tegema.
See tähendab, et pead rahust tegema oma elus prioriteedi. Jh 14:27:
nõnda, nagu maailm annab." Jeesus ei paku seda rahu, mis maailmal on.
Maailm võib olla rahus, kui kõik sujub. Jeesus pakub meile
teistsugust rahu. Rahu, mis toimib tormide keskel. Jh 14:27:"Teie süda
ärgu ehmugu ega mingu araks!" Siin on meile kohustus. Lõpeta
laskmast asjadel end häirida. Kas tead, et kui soovid vihastumise
ajal maha rahuneda, siis see on võimalik? Võin seda igas ehitise
osas öelda, aga see võtaks kaua aega. Proovime veel paar korda.
Kui tunned, et hakkad vihastuma ja tahad end treenida, et kohe maha
rahuneda, siis suudad seda. Parem rahune maha, enne kui tunned, et
sinu vihastumine hakkab suuni jõudma. Kui see emotsioon sinu
suuni jõuab, siis on kindel, et kahetsed öeldut hiljem. See on sama
kindel, kui see, et seisan siin ja sina istud seal. Jeesus ütles, et
lõpetaksid lubamast endal vihastuda. Lõpeta lubamast end
häirida. Aga ma ei saa sinna midagi parata. Muutun lihtalt nii
emotsionaalseks. See pole tõsi, sest kui oled endast täielikult
väljas ja koputan sinu uksele... Saad end kiiresti kontrolli alla
ning see võtab vaid mõned sekundid. "Au Jumalale! Vägev! Lapsed, Joyce
on siin!" Ise olid vaid mõned
sekundid tagasi ärritunud ning pahane. Kas võin teie midagi öelda?
Silmast silma öeldes, on palju olulisem see, kuidas käitume kodus,
kui see, kuidas käitume kirikus. Ära kunagi arva, et keegi ei tea
ega näe, kuna oled suletud uste taga. Jumal teab ja näeb. Tema on
see, kelle meeleheaks peaksime elama. Peame elama teadmisega, et
elame kõike nägeva silma all, kellel ei jää kunagi midagi
märkamata. Keela end rõhutuna ja häirituna tundmast. Ära luba endal
olla kartlik, hirmutatud, arg ning rahutu. Siin on mure ja kartus
ühtesse kategooriasse paigutatud ning need on omavahel seotud. Nagu
eile ütlesin, õhutavad valed mõtted kartusele. Usun, et kartus õhutab
murele. Mure on kartus, et me ei saa seda, mida soovime. Tahan, et
selle üle mõtleksite. Viimastel päevadel mõtlesin palju selle üle.
Miks muretseme? Ühest küljest teame, et ei suuda probleemi
lahendada. Paljud inimesed, kes istuvad ja muretsevad terve päeva,
ei lahenda oma probleeme. Ainult Jumal leiab vastused. Nad teavad,
et see on aja raiskamine, kuid teevad seda sellest hoolimata.
Usun, et see on meie kartuses juurdunud, et me ei saa seda, mida
soovime. See on kartus, et olukord või isik kujuneb halvaks. Kartus on
ka pettumise ees. Pole vahet, kuidas end väljendame: mure on
kartus selle ees, et asjad e lähe nii, nagu seda soovime. Öelge kõik:
"Keeldun elamast murega. Mul on rahu." Rm 14:17:"Jumala riik ei ole
ju söömine ega joomine..." Jumalaga suhtes olemine ja see, et oled
Jumala Kuningriiki liige, on palju enamat, kui ametikõrgendus, uus
auto, suur maja või et su asjaolud muutuvad. Jumala Kuningriik on
õigus, mõistmine, et oled Jumala Kuningriigi õigus Kristuses. Nii
kaua, kui oled teel täiuslikkuse poole, ei pea sa elama
süüdimõistmise all. Sest neile, kes on koos Jumalaga, pole
hukkmaõistu. Kui kahetsed oma patte, siis Ta ei vabasta sind
mitte ainult patust, vaid ka süüst. See, kui tunned end süüdi
millegi pärast, mille pärast juba andeks oled palunud ja ei usu, et
andeks said, on täielik aja raiskamine. Peame teadma, kuidas
kanda õiguse rõivaid. Pead teadma, kes oled Kristuses. Pead ka teadma
seda, kes oled Kristuseta. See on madalam kui null. Pead teadma, kes
oled Kristuses. Siis oled suuteline end teisest küljest nägema. Hakkad
end hindama ja väärtustama. Oled suuteline pea püsti hoidma.
Oled suuteline oma elus ootama õnnistusi. Tead, et õnnistused pole
vaid väikesele grupile, kes on
sündinud hõbelusikaga suus. Saad öelda, et kui üldse kellelgi saab
õnnistusi olla, siis saab ka sul. Jumal ei vali inimesi.
Sa ei saa veeta oma elu, oodates et juhtub midagi halba, kuna sul oli
pettumust valmistav minevik. Kas mu jutt täna hommikul puudutab
kedagi? Kas see pole mitte kerge lõks, kuhu langeda? Võib-olla sul
on olnud paar juhust, kus sind on töölt lahti lastud. Nüüd oled
kuulnud, et töölt hakatakse inimesi koondama. Arvad, et oled esimene,
keda koondatakse. Kui nad ikka veel seda teevad, ütleksin:"Jumal
usun, et kaitsed mu tööd. Hea uudis on see, et ma ei pea kartma,
kui kaotan selle töö. Kui oled otsustanud, et minu aeg siin on
täis, siis järelikult on sul minu jaoks parem töö." Sa ei pea hakkama
asju kartma, sest maailm ütleb, et see võib juhtuda. Kõik, mida tegema
pead, on lugeda Jumala inimestest. Egiptuses olid nuhtlused. Jumal
kaitses neid nuhtluste eest. Need nuhtlused olid
igal pool, välja arvatud seal, kus elas Jumala rahvas. Ma ei tea, mis
kõik hakkab juhtuma viimsetel päevadel. Ausalt öeldes, ma ei usu,
et ka keegi teine teab. Meil on erinevad ideed. Ma ei tea, millal
need asjad juhtuma hakkavad, aga tean, et peame valmis olema, millal
iganes need ka ei juhtuks. Sel ajal võivad erinevad asjad juhtuda, aga
usun, et oleme selleks valmis. Jumal annab meile armu, ükskõik,
mida tegema peame. Aamen? Usun, et me ei pea hakkama oletama, et
tulevikus juhtub hulk halbu asju. Peame otsustama, et me ei hooli
sellest, mis juhtub maailma majanduses. Oleme Jumala lapsed ja
Tema hoolitseb meie eest. Olen kümnise maksja ja andja. Mul on
õigus, et Jumal kaitseb mind. Pead olema ettevaatlik selle suhtes,
mida kardad ja mille pärast muretsed. Ära karda seda, mida
kardab maailm Ära muretse selle pärast, mille pärast maailm
muretseb. Oled teise Kuningriigi kodanik. Kuulud Jumala Kuningriiki.
Jumala Kuningriik pole ee, kus taoliste asjade pärast muretseda.
See on õigus, rahu, rõõm Pühas Vaimus. Mitte meie asjaoludes, vaid
Pühas Vaimus. Siiski, kui sa ei seisa silmitsi Saatana valede ja
rünnakutega iga kord, kui need tulevad, langed samasse lõksu,
milles on maailm. Piibel ütleb, et ärge muganduge selle maailmaga.
Oleme maailmas, aga mitte maailmast. Piibel ütleb, et
lõpuajal reedab nemad nende südame kartus. Mõelge selle üle. Kõik
tänapäeva uudised on halvad. Usun, et juhtub ka palju häid asju, aga
keegi ei otsusta neid edastada. See kõik on Kuradi kätetöö. Ta tahab,
et inimesed oleksid masenduses ja julgusetud, meeleheitel, kartlikud.
Ärge laske sellel halval end rajalt maha võtta. Kui sa ei suuda vaadata
uudiseid, ilma et muretsema hakkaksid, siis lülita teler välja
ja ära vaata uudiseid. Halleluuja!Rahu! Rahulik elu algab rahuliku meelega.
Igapäevaelu rõõmud
Olen oma elus õppinud, et võin palvetada ja muretseda. See aga ei
too midagi head, kui palvetad ja sellest hoolimata muretsed. Tahan
julgustada sind, et palve oleks
sinu vastus igale olukorrale. Jumal tahab sekkuda ja sind aidata,
aga Ta on härrasmees ning tahab, et Ta sisse kutsuksid. Palve ei pea
olema keeruline, üleliigselt religioosne. See tähendab, et ütled
Jumalale, et oled sellises olukorras ja palud abi. Piibel
ütleb, et palu ja võta vastu, et sinu rõõm oleks täielik.
Täna pakume teile 4 tunnist audio
CD-d, mille pealkirjaks on "Ära muretse...Kõik on Jumala
kontrolli all." Kui tahad Jumala Sõna õppida, usun et see aitab sind.
Pakume ka DVD-d pealkirjaga "Vabadus muretsemisest
ja ängistusest." Telli need ja lase neil avaldada oma elus head mõju.
Jää meiega, et saada vajalik tellimisinfo.
Mu abikaasa oli veel väga hilja tööl. Miljon mõtet käisid mu peast läbi.
Kas temaga oli kõik korras? Kas tal oli õnnetus? Kas tal oli kellegagi
armuafäär? Olin murest murtud. Kui palju oma elust kulutad
muretsemisele selle üle, mis võib juhtuda? Sa pole üksi. See 4
osaline õpetus Joyce Meyerilt "Ära muretse...Kõik on Jumala kontrolli
all" koos DVD-ga "Vabadus muretsemisest ja ängistusest on
julgustuseks, mida vajad. See aitab sind läbi ebakindlusest ja
kartusest. See julgustav pakett on praegu kättesaadav!
Elada tervislikku eluviisi on äärmiselt oluline. Saad seda teha,
distsiplineerides end ja tehes head valikud, aga see ei ole hea valik.
Pead tegema oma valikud. Sealiha nahad!? Kas sa pole midagi õppinud?
Oled sa üldse kuulanud, mida olen öelnud? Soovid, et võiksid Joyce`i
võtta kaasa igale poole, kuhu lähed? Nüüd on see võimalik. Kui
laed endale tasuta saated iTune`ist või www.joycemeyer.org.
Võta see ostukäru ja pane see sinna, kuhu see käib.
Tähendad Joyce Meyeri teenistusele palju rohkem, kui oskad arvatagi.
Hindame sind! Täname oma sõpru ja osanikke, kes võimaldavad seda
ülemaailmset teenistust. Koos toidame näljaseid, riietame vaeseid
ja kuulutame rahvastele evangeeliumit. Palun võta meiega
ühendust või külasta meie kodukat www.joycemeyer.org juba täna!
Lisaks on sul võimalik ühineda meie teenistusega, jagades Jumala
armastust üle kogu maailma.
Tõlge: Kristi Kopli